Document ID: /roh_data/filtered/fineweb-2-filterrobots_roh.jsonl.gz/976

Sco quai che Claudio Stgier, il patrun da la furnaria «Stgier» ha ditg sin dumonda da RTR, rendian las butias a Lai ed a Savognin adina pli pauc. Quai perquai che la stagiun bassa daventia adina pli curta, e perquai ch'i dettia main clients surtut da la branscha da bajegiar.
Uschia reducescha Stgier era il persunal. Da las actualmain 18 plazzas restan a partir da primavaira anc 15 plazzas da lavur cumplainas tar la furnaria. I na dat però naginas relaschadas: Ina emploiada giaja en pensiun, e las autras emploiadas possian lavurar enavant en in dals auters lieus.
Surdar furnaria en auters mauns
Plinavant è Claudio Stgier (52) a la tschertga d'ina successiun. El na veglia en mintga cas betg lavurar sur la vegliadetgna da pensiun ora. Anc na saja nagut decidì. I dettia però ideas per surdar ses manaschi en auters mauns.
RR actualitad 06:00